ALGASID 3x3 MAAILMAMEISTRIVÕISTLUSED » UUdised » Rapla Maakonna Spordiliit
ALGASID 3x3 MAAILMAMEISTRIVÕISTLUSED
Esmakordselt Kreekas toimuvatel ametlikel FIBA 3X3 maailmameistrivõistlustel tänavakorvpallis on Eestit esindavast 4-liikmelisest võistkonnast pooled mehed Piimameister Otto/Raplast.
Riigi au kaitsevad Andre Pärn ja Indrek Kajupank. Teised kaks mängijat on hooaja alguses Raplasse tulekut kaalunud, kuid siiski Rakverre siirdunud Illimar Pilk ja 2 aastat tagasi mõned mängud ka Rapla esinduvõistkonnas teinud Mario Polusk.
Eile alustati esimest võistluspäeva võidukalt Brasiilia üle, kes alistati tulemusega 22:11. Eelmise nädalal Euroopa meistrivõistlustel Eestile kaotanud Iisrael võttis tänavakossus revanši tulemusega 15:11. Päeva viimane mäng Venemaaga lõppes napi kaotusega 10:12. Kuueliikmelises alagrupis ollakse praegu 4.kohal, täna tuleb mängida sama võitude-kaotuste suhtega Bulgaaria ja 1 mängu Venemaale kaotanud Kreekaga.
Väljalangemismängudele pääsevad 4 esimest võistkonda. Kui Eesti peaks neljandaks jäämagi, minnakse kokku D alagrupi võitjaga, kus praegu juhib täiseduga USA. Mäng ameeriklastega oleks muidugi omaette huvitav kogemus, aga vara on teha ennustusi, kas ja kellega mängitakse.
Tänased viimased alagrupimängud on kell 18.00 Bulgaariaga ja 19.10 Kreekaga. Suurematel korvpallihuvilistel on võimalik meie meeste mängu jälgida ka läbi interneti maailmameistrivõistluste kodulehelt http://greece2012.fiba.com/
Eestile pöialt hoides,